Declaratii Klaus Iohannis:





Am tinut in mod expres sa ma intalnesc in primele luni de mandat cu omologi de-ai mei, cu sefi de stat cu care Romania are parteneriate strategice, asa cum este Turcia.

O relatie puternica intre state presupune un dialog permanent, iar cand dialogul e la cel mai inalt nivel, asa ca azi, el arata un angajament comun.

Ii multumesc pentru vizita presedintelui Erdogan.



Romania si Turcia au obiective comune si interese reciproce. Despre acestea am discutat astazi, dar si despre contextul in care ne aflam si cum ne putem dezvolta relatiile

Ne leaga apartenenta la NATO si cooperarea in domeniul economic, dar si ca Romania sustine Turcia in procesul de aderare la Uniunea Europeana.

Cred ca atat UE, cat si Turcia ar avea de castigat in toate domeniile, de la dezvoltare economica la stabilitate regionala, in urma integrarii europene a Turciei.

Doua dintre temele abordate au fost securitatea in regiune si colaborarea economica.



Convingerea comuna este ca o regiune sigura si prospera este in beneficiul ambelor state.

In primul rand am avut o discutie despre evolutiile geopolitice internationale, cu accent pe imediata noastra vecinatate.

Am analizat stadiul implementarii Planului de actiune al Aliantei Nord-Atlantice pentru cresterea capacitatii operationale.

Consolidarea apararii colective in cadrul NATO e un obiectiv comun Romania-Turcia.

Participarea Turciei la structurile de Comanda si Control NATO care vor fi desfasurate pe teritoriul Romaniei ar fi de o importanta aparte pentru tara noastra

Cooperarea in domeniul economic si comercial reprezinta un atu in relatiile dintre noi



Turcia e cel mai mare partener comercial al Romaniei din afara UE si al 5-lea la nivel global. Trebuie sa valorificam potentialul acestui parteneriat.

Tinta fixata in comun pentru schimburile comerciale, de 10 miliarde de dolari, poate fi atinsa si chiar depasita in urmatorii ani.

Dorim extinderea cooperarii bilaterale pe piete din Asia Centrala si Caucaz.

Am avut un schimb de opinii asupra unor dosare de mare actualitate de pe agenda internationala. Ma refer indeosebi la actiunile la impotriva terorismului si la nevoia unor eforturi comune si coordonate.

Romania va prelua in semestrul II al acestui an presedentia Organizatiei Cooperarii Economice a Marii Negre (OCEMN). Directia proiritara este dezvoltarea profilului economic al organizatiei si o cooperare in domenii precum mediu, infrastructura si afacerile interne

Vreau sa exprim condoleantele mele si ale noastre pentru evenimentele nefericite de ieri si pot sa va asigur de toata solidaritatea noastra.

Terorismul este un flagel groaznic care se extinde si in a carui combatere natiunile noastre trebuie sa colaboreze.



Declaratii Recep Tayyp Erdogan:

Ma aflu in Romania, tara prietena si aliatul nostru dupa 8 ani de la ultima vizita.

Ieri la Istanbul, in cel mai mare tribunal, au intrat cu forta in biroul unui procuror si dupa ce l-au luat ostatic pentru o perioada lunga de timp l-au ucis miseleste. El este un erou. Sigur ca si ei au platit greu, au platit scump acest act.

Multumesc prietenului meu, domnului presedinte Iohannis, pentru amabilitatea de a-mi ura condoleante

Terorismul este o chestiune ce preocupa intreaga lume si lupta trebuie continuata pe plan mondial.

Inmormantarea procurorului va avea loc astazi. Am transmis condoleante intregii familii. Sper sa ii pot vizita in aceasta seara.

Lupta noastra impotriva terorismului trebuie sa continue intr-o maniera hotarata, iar Partidul nostru, Ak Parti, sigur ca va lua masuri referitoare la ceea ce s-a intamplat si consider ca aceasta actiune terorista a fost intreprinsa ca o atitudine impotriva partidului nostru, impotriva democratiei.

Democratia este un sistem complex care nu poate suporta terorismul. Noi toti trebuie sa luptam impotriva terorismului si in calitate de presedinte al Turciei sigur ca voi continua aceasta lupta pana la capat.



Din momentul in care am pasit in Romania am fost primit cu ospitalitate deosebita atat in cadrul intrevederilor tete-a-tete, cat si in plenul delegatiilor. Am discutat relatiile politice, militare economice, comerciale si culturale dintre Romania si Turcia.

Din punct de vedere politic, am dorit sa multumesc Romaniei pentru sprijinul acordat pentru aderarea noastra la Uniunea Europeana si cred ca in perioada urmatoare sprijinul Romaniei va fi si mai hotarat.

Solidaritatea noastra se manifesta si pe alte planuri, spre exemplu in cel militar.

Colaborarea din cadrul NATO se bazeaza pe solidaritatea dintre noi, care va continua si pe viitor.

Referitor la crearea acestui centru de comanda in cadrul NATO, in Romania, noi vom acorda sprijinul necesar dupa discutiile care vor avea loc la Ministerul de Externe, MApN si punctul nostru de vedere este unul pozitiv si vom transmite cat mai repede cu putinta raspunsul nostru

Romania se afla intr-un proces de dezvoltare.

Din punct de vedere al relatiilor economice si comerciale dintre noi, avem o constructie normala, avem un schimb de 6,3 miliarde de dolari. Obiectivul nostru este de a atinge 10 miliarde de dolari. Atunci cand vom atinge cele 10 miliarde vom dori sa depasim si acest volum.

Investitorii turci se afla in Romania de 20 de ani si ei au realizat investitii in valoare de 10 miliarde dolari.

Dorim ca oamenii de afaceri din tarile noastre sa patrunda pe terte piete si sa devina mai puternici.

Iata, avem 137 de ani de relatii diplomatice intre Turcia si Romania.



Suntem tari apropiate.

In Romania ne simtim in casa prietenilor nostri si acest lucru se datoreaza si interesului romanilor fata de turismul din Turcia: 425.000 de turisti romani au vizitat anul trecut Turcia.



Acest lucru l-am spus si in plenul delegatiilor si, daca se va renunta la viza, sigur ca si numarul turcilor care va vizita Romania va creste.

Vizele impiedica dezvoltarea relatiilor turistice si, din pacate, turcii nu pot veni in Romania.

Am discutat despre relatiile bilaterale. Ne-am referit la situatiile din Siria, din Irak, din Balcani.

In partea noastra de sud a Turciei sunt evenimente, in Siria, in Irak. Doua milioane de sirieni sunt, in momentul de fata, in Turcia si, pana acum, noi am cheltuit 5,5 miliarde de dolari. Deci sunt doua milioane de refugiati din aceasta zona.



Noi, Turcia, ne-am asumat grija fata de ei.



Sigur, o sa ne intrebati ce fac Natiunile Unite, ce face Organizatia pentru Refugiati. Am primit pana acum 150 de milioane fata de 5,5 miliarde de dolari pe care i-am cheltuit. Dar noi, intotdeauna, ne-am respectat cuvantul, am lasat frontierele libere si acesti oameni au putut sa vina in Turcia.

Exista firme care doresc sa faca noi investitii in Romania si am discutat cu Klaus Iohannis si i-am spus ca daca ei vor fi sprijiniti vor asigura locuri de munca pentru multi romani.

O firma turca vrea sa faca o investitie de 200 de miliarde de dolari.

Doresc, de asemenea, sa ma refer la Centrele Culturale Yunus Emre, care sunt in activitate atat la Bucuresti, cat si la Constanta, ele colaborand cu Centrul Dimitrie Cantemir de la Istanbul, vor putea sa contribuie la dezvoltarea relatiilor culturale dintre tarile si popoarele noastre.



Un alt subiect, este vorba de cei 40 de studenti romani care studiaza in Turcia, fie ca isi pregatesc teze de licenta, de doctorat, noi am dori ca numarul lor sa creasca.





Intrebari:

Evenimentele de ieri, de la Istanbul, evenimente care preceda, de fapt, alegerile din Turcia creeaza ingrijorare?



Recep Tayyip Erdogan: Sigur, astfel de evenimente creaza intotdeauna ingrijorare. Noi trebuie sa luam masurile adecvate si ele sa fie facute cunoscute populatiei noastre pentru a preveni astfel de evenimente in viitor. La intoarcerea in tara sigur ca ne gandim sa organizam o reuniune la nivel inalt pentru ca Turcia doreste sa rezolve acest proces. Consideram ca acest proces este pe ordinea noastra de zi. Terorismul sau organizatiile teroriste in Turcia nu sunt noi, deci noi vom studia si acest aspect. Dar un lucru este important: aceasta organizatie terorista care inca intreprinde astfel de actiuni oribile, trebuie sa ne gandim si la partidele politice care ii sprijina. Cand vor inceta aceste partide politice sa-i sprijine? Acest lucru este foarte important. Noi trebuie sa studiem aceasta actiune. Chiar si reprezentantii media s-au straduit sa transmita imediat imagini de acolo. Ce se castiga transmitand astfel de imagini, pentru ca daca n-am fi interzis transmiterea continua a acestor scene, ele ar fi continuat toata ziua. Deci, aceasta nu este o atitudine umana. Vorbim de al-Qaida, de organizatii teroriste, toti sunt la fel. Si? Noi vom studia aceasta situatie si vom face declaratii in acest sens. Ei pot sa se duca oricand si sa organizeze astfel de atacuri. Ei nu renunta la arme, niciodata nu s-au comportat cinstit. Si pentru ca nu sunt cinstiti, acesti reprezentanti ai partidelor politice incearca sa-si prefigureze viitorul pe baza unor astfel de actiuni. Cred ca astfel de evenimente ar fi o lectie pentru noi toti si doresc procurorului care a fost ucis sa se odihneasca in pace. Doresc ca intreaga noastra natiune sa manifeste rabdare, sa manifeste inteligenta si sa rezolve astfel de situatii.

Domnule presedinte, as dori sa stiu daca ati discutat si despre proiectul legat de cablul energetic dintre Romania si Turcia, un proiect vechi. S-a semnat un acord. Care este stadiul proiectului?

Klaus Iohannis: Am abordat, in discutia noastra tete-a-tete, aceasta chestiune. In momentul de fata, situatia este urmatoarea: a existat un studiu de fezabilitate care a fost realizat acum mai multi ani, s-a considerat ca nu toate datele relevante au fost elucidate si s-a comandat de catre autoritatile competente un nou studiu de fezabilitate, care releva mai bine ce se poate obtine. Acest proiect este in prima faza de studiu si l-am rugat pe domnul Presedinte sa asteptam un pic pana avem concluziile noului studiu de fezabilitate si, dupa aceea, sa se gaseasca intre cele doua guverne cele mai bune solutii pentru a continua, intr-o forma sau alta, discutiile pe securitate energetica.

Recep Tayyip Erdogan: Acesta nu este un proiect nou, intr-adevar. Noi am discutat despre transferul de energie electrica atat din Romania, cat si din Bulgaria. Ministrii nostri ai Energiei isi continua intalnirea. Sigur, principiul nostru este sa castige ambele parti si, pana la urma, noi vom face pasul in sensul de a alege cea mai buna oferta.



